Document ID: /roh_data/filtered/fineweb-2-filterrobots_roh.jsonl.gz/25188

cuntegn
Svizra
Uvestgs duain condemnar constataziuns d'uvestg Vitus Huonder
21’000 suttascripziuns han las organisaziuns dals omosexualas en Svizra rimnà ed inoltrà ina petiziun a la conferenza d'uvestgs svizra. Las 21’000 persunas appelleschan als uvestgs ch'els condemneschian publicamain las constataziuns ch'uvestg Vitus Huonder aveva fatg la fin fanadur en Germania.
Durant in referat a Fulda aveva Huonder cità pliras passaschas or dal veder testament, nua che l'omosexualitad vegnia chastiada cun la mort.
Gia pli baud avevan Pink Cross e duas persunas privatas inoltrà ina denunzia penala tar la procura publica grischuna cunter l’uvestg Huonder.
RR novitads 18:00